Κιρίλ Ντεσπόντοφ

Ο **Κιρίλ Βασίλιφ Ντεσπόντοφ** () (γενν. 11 Νοεμβρίου 1996) είναι Βούλγαρος επαγγελματίας ποδοσφαιριστής, ο οποίος αγωνίζεται ως πλάγιος μέσος για τον ΠΑΟΚ και την Εθνική Βουλγαρίας.

## Σταδιοδρομία σε συλλόγους

### Λίτεξ Λόβετς
Ο Ντεσπόντοφ εντάχθηκε στην ακαδημία νέων της Λίτεξ Λόβετς σε ηλικία 12 ετών. Έπαιξε σημαντικό ρόλο στην κατάκτηση του Κυπέλλου Κ16 της ΒΠΕ με την Λίτεξ το 2012, σημειώνοντας 2 γκολ στον τελικό εναντίον της Τσέρνο Μόρε Κ16 στις 26 Απριλίου.

Ο Ντεσπόντοφ έκανε το ντεμπούτο του στην πρώτη ομάδα υπό τον προπονητή Χρίστο Στόιτσκοφ, σε ηλικία 15 ετών και 183 ημερών, σε μια νίκη με 5–0 για το Πρωτάθλημα Βουλγαρίας επί της Καλιάκρα Καβάρνα στις 12 Μαΐου 2012, μπαίνοντας ως αλλαγή. Σκόραρε το πρώτο του γκολ στις 10 Αυγούστου 2013, σημειώνοντας το 5ο γκολ σε μια εκτός έδρας νίκη με 5–1 επί της Πιρίν Γκότσε Ντέλτσεφ.

Στις 22 Νοεμβρίου 2014, ο Ντεσπόντοφ σημείωσε το πρώτο του γκολ για τη σεζόν 2014–15, εναντίον της Τσέρνο Μόρε, σε μια εκτός έδρας νίκη με 3–0. Στις 27 Νοεμβρίου, υπέγραψε το πρώτο του επαγγελματικό συμβόλαιο με τη Λίτεξ, λίγο μετά τα 18 του. Δύο μέρες αργότερα, σημείωσε το δεύτερο γκολ του στη σεζόν, σε μια εκτός έδρας ισοπαλία με 2-2 εναντίον της Λέφσκι Σόφιας, για να κερδίσει έναν βαθμό για την ομάδα του.

Παρά το όχι και τόσο καλό ξεκίνημα της σεζόν 2015–16 για τον Ντεσπόντοφ, καθώς έπαιξε μόνο σε 4 αγώνες σε 19 αγωνιστικές, έγινε ήρωας στα προημιτελικά του Κυπέλλου Βουλγαρίας. Στον αγώνα εναντίον της Λέφσκι Σόφιας, αφού μπήκε ως αλλαγή στο 76ο λεπτό, όταν ο αγώνας ήταν 0–0 και η Λίτεξ είχε μείνει με 10 παίκτες, η ομάδα κατέληξε να κερδίσει το παιχνίδι με 3-0 στην παράταση, με τον Ντεσπόντοφ να σημειώνει 2 γκολ.

### ΤΣΣΚΑ Σόφιας
Ο Ντεσπόντοφ εντάχθηκε στην ΤΣΣΚΑ Σόφιας το καλοκαίρι του 2016. Στις 29 Απριλίου 2017, σημείωσε το πρώτο του τέρμα στο «Αιώνιο Ντέρμπι», σημειώνοντας το δεύτερο γκολ στη νίκη με 3–0 επί της Λέφσκι Σόφιας σε έναν αγώνα για το πρωτάθλημα. Παρέμεινε στο σύλλογο μέχρι τον Ιανουάριο του 2019 και έγινε δημοφιλής στους οπαδούς των «κόκκινων». Αργότερα, όμως, οι σχέσεις τους ψυχράνθηκαν, ως αποτέλεσμα της απόφασης του Ντεσπότοφ να γίνει μέλος της τάξεως των αντιπάλων του πρωταθλήματος Λουντογκόρετς Ραζγκράντ το 2020.

### Κάλιαρι
Στις 30 Ιανουαρίου 2019, ο Ντεσπόντοφ ολοκλήρωσε τη μεταγραφή του στην Κάλιαρι της Σέριε Α, υπογράφοντας συμβόλαιο μέχρι το 2023 με δυνατότητα επέκτασης για μία ακόμη σεζόν. Η ΤΣΣΚΑ Σόφιας δεν αποκάλυψε το ακριβές ποσό μεταγραφής, αλλά αναφέρθηκε ότι έσπασε το ρεκόρ μεταγραφής του Πρωταθλήματος Βουλγαρίας γηγενή Βούλγαρου παίκτη, που μέχρι τότε ήταν η μεταγραφή των 4,5 εκατομμυρίων δολαρίων του Χρίστο Στόιτσκοφ στη Μπαρτσελόνα το καλοκαίρι του 1990. Έκανε το ντεμπούτο του για τον σύλλογο σε μια εκτός έδρας ήττα με 3–0 από την ΑΚ Μίλαν στις 10 Φεβρουαρίου, αντικαθιστώντας τον Αρτούρ Ιονίτσα στο 75ο λεπτό.

#### Στουρμ Γκρατς (δανεισμός)
Στις 2 Σεπτεμβρίου 2019, ο Ντεσπόντοφ δόθηκε δανεικός στη Στουρμ Γκρατς για τη σεζόν 2019–20.

### Λουντογκόρετς Ραζγκράντ
Στις 5 Οκτωβρίου 2020, η Κάλιαρι ανακοίνωσε ότι ο Ντεσπόντοφ θα παραχωρηθεί δανεικός στη Λουντογκόρετς Ραζγκράντ με επιλογή αγοράς. Η συμφωνία προέβλεπε να παραμείνει στον σύλλογο για τη διάρκεια της σεζόν 2020-21.

Στις 19 Ιουνίου 2021, ο Λουντογκόρετς ανακοίνωσε ότι ο Ντεσπόντοφ υπέγραψε μόνιμα με τον σύλλογο. Στις 12 Μαρτίου 2023, ο Ντεσπόντοφ σημείωσε το πρώτο του χατ τρικ για τη Λουντογκόρετς, σε μια εντός έδρας νίκη με 3–2 επί της Τσέρνο Μόρε για το πρωτάθλημα.

### ΠΑΟΚ
Στις 4 Σεπτεμβρίου του 2023, ανακοινώθηκε η μεταγραφή του στον ΠΑΟΚ, έναντι 3εκ. ευρώ. Ο παίκτης υπέγραψε συμβόλαιο 4 χρόνων. Στην ομάδα του ΠΑΟΚ είχε μία πολύ παραγωγική χρονιά, σημειώνοντας 13 γκολ και δίνοντας άλλες 13 ασίστ σε 47 παιχνίδια σε όλες τις διοργανώσεις, βοηθώντας την ομάδα της Θεσσαλονίκης να κατακτήσει το πρωτάθλημα.

## Εθνική ομάδα
Στις 7 Φεβρουαρίου 2015, ο Ντεσπόντοφ έκανε την πρώτη του εμφάνιση για την Εθνική Βουλγαρίας ανδρών, σε μια ισοπαλία χωρίς γκολ με τη Ρουμανία, σε έναν ανεπίσημο φιλικό αγώνα, μπαίνοντας ως αλλαγή. Κλήθηκε επίσης τον Μάρτιο του 2017, για έναν αγώνα για τα προκριματικά του Παγκοσμίου Κυπέλλου του 2018 με την Ολλανδία, αλλά παρέμεινε στον πάγκο. Ο Ντεσπόντοφ έκανε τελικά το επίσημο ντεμπούτο του για τη Βουλγαρία στις 23 Μαρτίου 2018, σε φιλικό αγώνα με την Βοσνία και Ερζεγοβίνη, αντικαθιστώντας τον Σπας Ντέλεφ λίγο μετά το 60ο λεπτό.

Στις 13 Οκτωβρίου 2018, σημείωσε το πρώτο του γκολ για την εθνική ομάδα, σε μια εντός έδρας νίκη με 2–1 εναντίον της Κύπρου, σε έναν αγώνα για το Πρωτάθλημα Εθνών ΟΥΕΦΑ 2018–19. Σημείωσε το δεύτερο γκολ του στα προκριματικά του Παγκοσμίου Κυπέλλου του 2022 εναντίον της Εθνικής Ελβετίας. Στις 29 Μαρτίου 2022, ο Ντεσπόντοφ άνοιξε το σκορ στον φιλικό αγώνα με την Κροατία, αλλά αποβλήθηκε σχεδόν αμέσως μετά λόγω δεύτερης κίτρινης κάρτας επειδή έβγαλε τη φανέλα του ως μέρος του πανηγυρισμού γκολ.

## Διακρίσεις

### Με συλλόγους
**Λουντογκόρετς Ραζγκράντ**

* Πρωτάθλημα Βουλγαρίας: 2020–21, 2021–22, 2022–23
* Σούπερ Καπ Βουλγαρίας: 2021, 2022
* Κύπελλο Βουλγαρίας: 2022–23

**ΠΑΟΚ**

* Πρωτάθλημα Ελλάδας: 2023-24

### Ατομικές

* Νεαρός Βούλγαρος Ποδοσφαιριστής της Χρονιάς: 2017
* Βούλγαρος Ποδοσφαιριστής της Χρονιάς: 2018, 2021, 2022
* Κορυφαίος σε ασίστ στο Πρωτάθλημα Βουλγαρίας: 2020–21, 2022–23

## Παραπομπές


Κατηγορία:Βούλγαροι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βουλγαρίας Κ17
Κατηγορία:Ποδοσφαιριστές Εθνικής Βουλγαρίας Κ19
Κατηγορία:Ποδοσφαιριστές Εθνικής Βουλγαρίας Κ21
Κατηγορία:Ποδοσφαιριστές Εθνικής Βουλγαρίας
Κατηγορία:Ποδοσφαιριστές Λίτεξ Λόβετς
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Κάλιαρι Κάλτσιο
Κατηγορία:Ποδοσφαιριστές Σέριε Α
Κατηγορία:Βούλγαροι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Στουρμ Γκρατς
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ξένοι ποδοσφαιριστές στην Αυστρία
Κατηγορία:Ποδοσφαιριστές Λουντογκόρετς Ραζγκράντ
Κατηγορία:Ποδοσφαιριστές ΠΑΟΚ
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας